Drie welpies vir bedreigde tier in dieretuin | Nuus24
Medan – ‘n Bedreigde Sumatraanse tier het aan drie welpies geboorte geskenk by ‘n dieretuin in Indonesië, het ‘n veearts gesê.“Sy het natuurlik geboorte geskenk, sonder enige menslike ingryping. Die drie welpies is almal gesond. Ons kon al vasstel dat twee van die welpies manlik is, maar ons kon nog nie naby aan die derde een kom om vas te stel wat die geslag is nie,” het Suci Terawan, ‘n veearts by die Meda-dieretuin, gesê.Die 13-jarige Sumtraanse tier genaamd Manis het verlede jaar ook geboorte geskenk aan drie welpies.“Hierdie is ons nuutste bydrae om dié bedreigde spesies te bewaar,” het Terawan bygevoeg en gesê dat die dieretuin nou met ses welpies, twee volwasse mannetjies en een volwasse wyfie spog.Daar is minder as 400 Sumatraanse tiere in die natuur oor.– Volg Nuus24 op Twitter - Sapa - AFP
Lees meer oor: indonesië | bedreigde spesies | tiere VOLGENDE OP NUUS24X